Video: Dis heerlike lente, kom ons plant ŉ boom!Maroela Media se tegno-tannie, Vena. Foto: Maroela Media Vandag is nie net Lentedag nie, maar dis ook Nasionale Boomplantdag. Om hierdie spesiale dag te vier, het Maroela Media besluit om ŉ boom te plant. Die gewone wildevy (Ficus thonningii) is die boom van die jaar, maar ons het besluit om ŉ pragtige lemoenjasmyn (Murraya exotica) te plant omdat hy mooi wit blommetjies het wat heerlik ruik. Maroela Media se tegno-tannie, Vena, het aangebied om die boom te plant aangesien sy nie net ŉ kenner van tegnologie is nie, maar sommer van tuinmaak ook! Kyk na die video om te sien hoe Vena die boom plant en sommer ook ŉ bietjie raad gee vir as jy jou eie boom wil plant.